In die eerste artikel het ek reeds verwys na bevebilita, die Italiaanse woord wat “drinkbaarheid” beteken en vir my meer van toepassing is op wyne wat in ’n ligte tot medium styl gemaak word as fris, volronde keldertrotse.
Van sy tuiste op die geskiedkundige L’Ormarins-landgoed in die Franschhoek-vallei onder die pieke van die Groot Drakensteinberge het Anthonij Rupert Wyne (ARW) sy net wyd gespan oor die lengte en breedte van die Kaapse wynlande op soek na dit wat die beste wyne skep in hierdie suidelike hoek van die wynwêreld. Die gevolg is dat ’n hele paar versigtig en noukeurig uitgesoekte plase intussen by L’Ormarins aangesluit het en deel van hierdie veelbekroonde wynhandelsmerk uitmaak.
Een van die vyf handelsmerke in die ARW-stal is Terra del Capo, ’n reeks wyne wat van Italiaanse kultivars gemaak word. Terra del Capo was eens op ’n tyd die visie en droom van die ontslape Anthonij Rupert wat intussen ’n werklikheid geword het danksy sy broer Johann. Anthonij se liefde vir Italië, die land se kos en wyn, was alom bekend.
Maar terug na Terra del Capo. Die druiwe vir hierdie wyn kom uit die Darling-streek waar die toestande ideaal is vir hierdie kultivar. Hierdie Italiaanse “tenoor” (mens hoor ’n aria met elke sluk!) stel heerlike geure van ryp pruime, swart kersies, cassis en speserye in die neus vry wat deurgedra word na die mond. Die wyn is soepel en vertoon ’n pragtige balans tussen vrugte, suur en tanniene.
Maar daar’s ’n storie agter dié storie! Jare gelede, voordat Elgin Ridge selfs ’n vonkel in hul oë was, het die eienaars, Brian en Marion Smith, hul suksesvolle “IT”-onderneming verkoop en besluit om ’n gedeelde droom na te jaag, naamlik om klein volumes wyn van gehalte te maak wat hul passie weerspieël. En so het ’n soektog begin wat hulle na die meeste van Europa se wynproduserende streke geneem het … sonder om die “perfekte plek” te kry. Hulle het verder gesoek en in 2007 die Elgin-vallei ontdek. Hulle het hul visier gestel op ’n klein lappie grond, ’n verwaarloosde appelplasie van net 10 hektaar, en die res is geskiedenis!
Die medeskrywer van die ikoniese 2004-fliek Sideways, Jim Taylor, is nie die eerste en enigste mens wat al sy hart op pinot noir verloor het nie.
Net so terloops, die 282 in die naam verwys na die hoogte bo seevlak (in meter) van die pinot noir-wingerd op Elgin Ridge.
Hierdie wyn is gemaak om op sy eie geniet te word, maar hy sal die ideale maat vir ’n vleisbraai wees en ook pas by “ligter” hoender-, lamsvleis-, pasta- en selfs seekosgeregte.
In die neus onthul die wyn lewendige aromas van kersies, subtiele framboos en sagte swart peper. Dit dra pragtig deur na die mond waar die geure ondersteun word deur verfynde tanniene en ’n gladde einde.
Hierdie dinamiese wyn kan op vele vlakke geniet word. Dit is ’n tradisionele Suid-Afrikaanse vleisbraai se “lewensmaat”, maar sal ’n ete van oondgeroosterde vleis (bees, skaap, vark of hoender) ook puik komplementeer.
As jy nog nooit van Four Cousins gehoor het nie, is jy beslis nuut in die opwindende wêreld van wyn, baie nuut!
Blaai ’n paar eeu vorentoe en jy kom uit by 1937 toe die Retief-familie die plaas aangeskaf het. Jean Retief het haar man, Hennie Sr, oortuig om die plaas Van Loveren te noem vanweë haar voorvaderlike konneksie.